Христо Фотев
Декларация
Опит за манифест

chitanka.info

Смъртта!

(Аз знам) ме обкръжава — ще ме обкръжи

преди към нея да пристъпя нежно с „Мила“.

Това което ми е дадено, не ми принадлежи.

Принадлежа му аз със страшна сила.

На всичко „да“, но „не — не“ на смъртта,

на нейните слуги, васали и слугини…

На съучастието им в бездарността,

която иска за талант да мине.

Безмилостна — без милост съм и аз

към вас, госпожо, просто аз се смея

(но през сълзи) пред тъпата ви власт

не да смъртея с вас, а да живея

е моят избор…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.